เงินบาทเปิดตลาด 30.74/77
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.74/77 แข็งค่ารับข่าวแก้หนี้ยุโรป
27 ต.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.74/77 แข็งค่ารับข่าวแก้หนี้ยุโรป
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.74/77 บาท/ดอลลาร์ ปรับตัวแข็งค่าจากเย็นวานนี้ที่ระดับ 30.78/80 บาท/ดอลลาร์ หลังได้รับปัจจัยบวกจากผลประชุมผู้นำกลุ่มสหภาพยุโรปเรื่องแนวทางการแก้ไขวิกฤตหนี้
"หลังเปิดตลาดแล้วค่อนข้างทรงตัวอยู่ที่ระดับ 30.77/81 บาท/ดอลลาร์ แข็งค่าเล็กน้อยรับข่าว EU Meeting" นักบริหารเงิน กล่าว
ตลาดตอบรับข่าวบวกกรณีผู้นำกลุ่มสหภาพยุโรปให้เพิ่มขนาดกองทุนรักษาเสถียรภาพฯ เป็น 4 เท่า และกดดันให้เจ้าหนี้ของกรีซยอมรับผลขาดทุนมากกว่า 50% ของการถือครองพันธบัตร ส่วนปัญหาวิกฤตการณ์น้ำท่วมภายในประเทศนั้นน่าจะเป็นที่ยอมรับของคนทั่วไปแล้ว ซึ่งคงต้องตามดูแนวทางการฟื้นฟูและแก้ไขปัญหาเศรษฐกิจภายหลังน้ำลด
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 76.02/07 เยน/ดอลลาร์ ปรับตัวอ่อนค่าจากระดับ 75.85/87 เยน/ดอลลาร์ ส่วนเงินยูโรอยู่ที่ระดับ 1.3961/3962 ดอลลาร์/ยูโร ปรับตัวแข็งค่าจากระดับ 1.3938/3940 ดอลลาร์/ยูโร 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบระหว่าง 30.70-30.90 บาท/ดอลลาร์